
3. pielikums Līgumam

VIENOŠANĀS PAR FIZISKO PERSONU DATU APSTRĀDI

	Vienošanās datums ir pēdējā pievienotā droša 
	elektroniskā paraksta un laika zīmoga datums
Labklājības ministrija, reģistrācijas Nr. 90000022064, kuras vārdā saskaņā ar [PĀRSTĀVĪBAS DOKUMENTS] darbojas [AMATS, VĀRDS, UZVĀRDS]  (turpmāk – Pārzinis), no vienas puses, un 
[IZPILDĪTĀJA NOSAUKUMS], [REĢISTRĀCIJAS NR. vai PERSONAS KODS], [ADRESE], kuras vārdā saskaņā ar [PĀRSTĀVĪBAS DOKUMENTS] darbojas [AMATS, VĀRDS, UZVĀRDS]  (turpmāk – Apstrādātājs), no otras puses, 
abas turpmāk kopā – Puses, bet katra atsevišķi – Puse, 
ievērojot, ka Apstrādātājs, pamatojoties uz 2026. gada [DATUMS, MĒNESIS] līgumu par Sociālās uzņēmējdarbības nedēļas pasākumiem 2026. gadā (turpmāk – Līgums), tostarp uz Līgumā noteikto nolūku un paredzētajiem līdzekļiem, veic Pārziņa vārdā Pārziņa datu subjektu (turpmāk – Datu subjekts) personas datu apstrādi kā apstrādātājs Eiropas Parlamenta un Padomes 2016. gada 27. aprīļa Regulas (ES) Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgās datu aizsardzības regulas) (turpmāk – Regula) 4. panta 8. punkta izpratnē, 
noslēdz šādu vienošanos (turpmāk – Vienošanās):
1. Vienošanās priekšmets
1.1. Vienošanās attiecas tikai un vienīgi uz to personas datu apstrādi, ko Puses veic noslēgtā Līguma izpildei, kā arī saskaņā ar Regulas un citiem piemērojamiem datu aizsardzību regulējošiem normatīvajiem aktiem.
1.2. Vienošanās terminiem ir tāda pati izpratne, kā noteikts Regulas 4. pantā.
1.3. [bookmark: _Hlk109048368]Līguma izpildē Apstrādātājs Pārziņa vārdā veic tādu Datu subjektu kategoriju personas datu apstrādi, tāda mērķa sasniegšanai un tādā apmērā un kārtībā, kāda ir noteikta Vienošanās pielikumā “Personas datu apstrādes procesa apraksts” (turpmāk – Vienošanās pielikums).
2. Apstrādātāja pienākumi un tiesības
2.1. Apstrādātājs apstrādā Datu subjektu personas datus vienīgi Līguma izpildei un Vienošanās pielikumā noteiktajam nolūkam, pamatojoties uz Pārziņa dokumentētiem norādījumiem, tostarp saistībā ar nosūtīšanu uz trešo valsti vai starptautisku organizāciju, izņemot, ja tas ir jādara saskaņā ar Eiropas Savienības vai Latvijas Republikas normatīvajiem aktiem, kas piemērojami Apstrādātājam. Šādā gadījumā Apstrādātājs par minēto juridisko prasību informē Pārzini pirms apstrādes uzsākšanas, izņemot, ja ar attiecīgo tiesību aktu šāda informēšana ir aizliegta.
2.2. Apstrādātājs neapstrādā Datu subjektu personas datus tādā veidā, kas ir pretrunā Pārziņa dokumentētiem norādījumiem. Apstrādātājs nekavējoties informē Pārzini, ja, viņaprāt, kāds dotais norādījums ir pretrunā Regulai vai citiem Eiropas Savienības vai Latvijas Republikas fizisko personu datu aizsardzības jomu regulējošiem normatīvajiem aktiem, norādot iespējamā pārkāpuma pamatojumu.
2.3. Apstrādātājs nodrošina, ka personas, kuras tas Līguma izpildē pilnvarojis apstrādāt datus, ir apņēmušās ievērot konfidencialitāti vai tām ir noteikts attiecīgs likumisks pienākums ievērot konfidencialitāti.
2.4. Apstrādātājs visā Līguma izpildes laikā uztur visu Pārziņa vārdā veikto apstrādes darbību kategoriju reģistru, ietverot tajā Regulas 30. panta 2. punktā noteikto informāciju.
2.5. Ņemot vērā apstrādes tehnikas līmeni, īstenošanas izmaksas un apstrādes raksturu, apmēru, kontekstu un nolūkus, kā arī dažādas iespējamības un nopietnības pakāpes riskus attiecībā uz fizisku personu tiesībām un brīvībām, kurus rada apstrāde, Apstrādātājs un ikviena ar Apstrādātāju saistīta persona Līguma izpildes ietvaros par saviem līdzekļiem īsteno atbilstīgus tehniskus un organizatoriskus pasākumus, lai nodrošinātu tādu drošības līmeni, kas atbilst riskam, tostarp šādus atbilstošus pasākumus:
2.5.1.	ikviens Līguma izpildē iesaistītais Apstrādātāja darbinieks vai apakšuzņēmējs, kurš var piekļūt Datu subjektu personas datiem, ir uzticams, katrā šādā gadījumā nodrošinot, ka piekļuve datiem tiek piešķirta vienīgi tādām personām, kurām tas ir nepieciešams savu amata pienākumu veikšanai Līguma izpildē;
2.5.2.	veic regulāras Apstrādātāja darbinieku apmācības personas datu aizsardzības un informācijas tehnoloģiju drošības jautājumos;
2.5.3.	uz šīs Vienošanās parakstīšanas brīdi Apstrādātājs ir apstiprinājis personas datu aizsardzības pārkāpuma pārvaldības procedūru, kas paredzēta, lai Apstrādātājs varētu izmeklēt, novērtēt un informēt par notikušo incidentu Pārzini Līgumā un Vienošanās noteiktajā kārtībā un apmērā;
2.5.4.	veic Apstrādātāja tīkla drošības pārbaudes, kas paredz izmantot ugunsmūrus un daudzpakāpju DMZ arhitektūru, kā arī ielaušanās atklāšanas sistēmas un citas satiksmes un notikumu korelācijas procedūras nolūkā aizsargāt sistēmas no ielaušanās un ierobežot iespējama veiksmīga uzbrukuma apmēru;
2.5.5.	Apstrādātāja sistēmām veic ievainojamības novērtējumu, ielāpu pārvaldību un draudu aizsardzības tehnoloģijas un plānotas uzraudzības procedūras drošības draudu, vīrusu un citu ļaunprātīgu kodu noteikšanai, novērtēšanai, mazināšanai un aizsardzībai no tiem pēc identificēšanas.
2.6. Apstrādātājs apņemas nenosūtīt Pārziņa Datu subjektu personas datus uz trešo valsti vai starptautisko organizāciju, ja pirms tam par to nav rakstiski vienojies ar Pārzini. Ja šāda rakstiska vienošanās ar Pārzini ir panākta, Apstrādātājam ir jānodrošina, ka tiek noteikts tiesiskais pamats Pārziņa Datu subjektu personas datu nosūtīšanai uz trešo valsti vai starptautisko organizāciju un personas datu apstrāde tiek veikta saskaņā ar Regulu, Eiropas Savienības un Latvijas Republikas normatīvajiem aktiem. Tāpat Apstrādātājam ir pienākums nekavējoties rakstiski paziņot Pārzinim par ikvienu (plānoto) šādu personas datu pastāvīgu vai īslaicīgu nosūtīšanu.
2.7. [bookmark: _Hlk109047361]Apstrādātājs, ciktāl tas ir iespējams, ņemot vērā Datu apstrādes būtību, sniedz Pārzinim informāciju, kas nodrošina, ka Pārzinis pienācīgi un normatīvajos aktos noteiktajā termiņā var izpildīt savu pienākumu atbildēt uz pieprasījumiem par Regulas III. nodaļā paredzēto datu subjekta tiesību īstenošanu. Apstrādātājs nekavējoties 2 (divu) darba dienu laikā no Datu subjekta pieprasījuma saņemšanas dienas paziņo Pārzinim par jebkuru pieprasījumu, ko tas ir saņēmis no Datu subjekta, kas attiecas uz Līguma izpildē veicamo personas datu apstrādi. Apstrādātājs pats nesniedz atbildi uz šo pieprasījumu, ja vien Pārzinis to nav uzdevis.
2.8. Apstrādātājs sniedz tam pieejamo informāciju Pārzinim, ja Pārzinis tādu pieprasa Regulas 32., 33., 34., 35. un 36. pantā Pārzinim noteikto pienākumu izpildei.
2.9. Apstrādātājs nekavējoties un pienācīgā kārtā Pārzinim dara pieejamu visu informāciju, kas nepieciešama, lai uzskatāmi apliecinātu, ka Apstrādātājs ir izpildījis Regulā un Vienošanās 2. nodaļā Apstrādātājam uzliktos pienākumus, kā arī ļauj un palīdz Pārzinim vai Pārziņa pilnvarotam revidentam veikt revīzijas, tostarp pārbaudes, tai skaitā Apstrādātāja telpās vai fiziskajās iekārtās.
2.10. [bookmark: _Ref118808290]Par jebkādu personas datu izmantošanu ārpus Līguma un Vienošanās, par turpmāku glabāšanu pēc Līguma darbības termiņa beigām, ja tas nepieciešams tikai un vienīgi normatīvo aktu prasību izpildei, Apstrādātājs atbild kā pārzinis saskaņā ar Regulas prasībām.
2.11. Apstrādātājs patstāvīgi sedz savas izmaksas, kas nepieciešamas Vienošanās noteikto Apstrādātāja pienākumu un saistību izpildei, tai skaitā, bet ne tikai izmaksas tam nepieciešamo visa veida resursu nodrošinājumam, atļauju un saskaņojumu iegūšanai un citas ar Vienošanās izpildi saistītās Apstrādātāja izmaksas.
3. Pārziņa pienākumi un tiesības
3.1. Gadījumā, ja Apstrādātājs nepilda no Vienošanās izrietošos pienākumus, Pārzinis var dot rīkojumu Apstrādātājam bez nepamatotas kavēšanās apturēt Pārziņa Datu subjektu personas datu apstrādi, kamēr Pārzinis pārliecinās, ka Apstrādātājs ievēro šajā Vienošanās Apstrādātājam noteiktos pienākumus. Apstrādātājs nekavējoties informē Pārzini, ja tas jebkāda iemesla dēļ nespēj ievērot šajā Vienošanās Apstrādātājam noteiktos pienākumus.
3.2. Pārzinim ir tiesības, pirms tam paziņojot Apstrādātājam, izbeigt Vienošanos, ja, pat apturot personas datu apstrādi Vienošanās 3.1. apakšpunktā noteiktajā gadījumā, Apstrādātājs pēc Pārziņa noteiktā termiņa nepilnību novēršanai turpina nepildīt šajā Vienošanās tam noteiktos pienākumus.
4. Apakšapstrādātāju piesaiste
4.1. Apstrādātājs bez iepriekšējas rakstiskas Pārziņa atļaujas nepiesaista citu vai papildu apstrādātāju (turpmāk – Apakšapstrādātājs) jebkurai no Pārziņa vārdā veicamajām personu datu apstrādes darbībām Līguma izpildē.
4.2. Apstrādātājs apņemas ievērot Regulas 28. panta 2. un 4. punktā minētos nosacījumus, saskaņā ar kuriem tiek piesaistīts Apakšapstrādātājs konkrēto personas datu apstrādes darbību veikšanai Pārziņa vārdā.
4.3. Apstrādātājs apņemas piesaistīt vienīgi tādu Apakšapstrādātāju, kas var pilnā apmērā nodrošināt, ka atbilstoši tehniskie un organizatoriskie pasākumi tiks īstenoti tādējādi, ka Pārziņa Datu subjektu personas datu apstrāde būs atbilstoša Regulas un citu normatīvo aktu prasībām un tiks nodrošināta Datu subjektu tiesību aizsardzība.
4.4. Līguma un Vienošanās izpildes nolūkos Apstrādātājs piesaista šādus Apakšapstrādātājus:
4.4.1. [UZŅĒMUMA NOSAUKUMS, REĢISTRĀCIJAS Nr.]/ [FIZISKAS PERSONAS VĀRDS, UZVĀRDS, PERSONAS KODS] Vienošanās pielikuma nodaļas “Personas datu veidi” [SKAITLIS].punktā noteikto darbību veikšanai.
4.5. Ja Apstrādātājs plāno piesaistīt Apakšapstrādātāju, Apstrādātājs rakstiski iesniedz konkrētās atļaujas pieprasījumu Pārzinim vismaz 10 (desmit) darba dienas pirms attiecīgā Apakšapstrādātāja piesaistīšanas, pievienojot īpašas atļaujas pieprasījumam informāciju, kas nepieciešama, lai Pārzinis varētu lemt par atļauju, tai skaitā par apstrādi, kuru plāno veikt Apakšapstrādātājs. Ja Pārzinis 10 (desmit) darba dienu laikā no pieprasījuma saņemšanas dienas Apstrādātājam ir iesniedzis pamatotus rakstiskus iebildumus par piesaistāmo Apakšapstrādātāju, nedz Apstrādātājs, nedz ar Apstrādātāju saistīta persona nedrīkst piesaistīt šo Apakšapstrādātāju (vai izpaust tam Pārziņa Datu subjektu personas datus), pirms turpmāk norādītajā kārtībā un termiņos netiks īstenotas pamatotas darbības Pārziņa norādīto problēmu atrisināšanai un Pārzinim netiks iesniegts pamatots rakstisks skaidrojums par to, kādas darbības ir veiktas. Šādā situācijā tiek piemērota šāda kārtība.
4.5.1. Apstrādātājs labticīgi sadarbojas ar Pārzini, īstenojot komerciāli pamatotas izmaiņas pakalpojumu sniegšanas kārtībā, kas ļauj izvairīties no piesaistāmā Apakšapstrādātāja pakalpojumu izmantošanas. 
4.5.2. Ja Apstrādātājam 30 (trīsdesmit) dienu laikā no Pārziņa paziņojuma saņemšanas dienas nav izdevies īstenot Pārziņa pieprasītās izmaiņas un labot Pārziņa norādītās problēmas (tostarp arī mainīt Apakšapstrādātāju, ja Pārzinis to ir pieprasījis), Pārzinim ir tiesības, iesniedzot Apstrādātājam attiecīgu rakstisku paziņojumu, neatkarīgi no Līguma noteikumiem nekavējoties izbeigt Līgumu tiktāl, ciktāl tas saistīts ar pakalpojumu, kuru sniegšanai ir nepieciešams izmantot piesaistāmā Apakšapstrādātāja pakalpojumus.
4.6. Apstrādātājs uzņemas pilnu atbildību par Apakšapstrādātāja veiktajām darbībām saistībā ar pakalpojuma sniegšanu.
5. Personas datu aizsardzības pārkāpuma pārvaldība
5.1. [bookmark: _Ref118808071][bookmark: _Hlk109038969]Apstrādātājs, tiklīdz tam kļuvis zināms par iespējamu personas datu aizsardzības pārkāpumu, bez nepamatotas kavēšanās, bet ne vēlāk kā 24 stundu laikā rakstiski paziņo par to Pārzinim, norādot paziņojumā šādu informāciju:
5.1.1. personas datu aizsardzības pārkāpuma apraksts, raksturs, datums, laiks un ilgums, rašanās cēlonis, iespējamās sekas Pārzinim un Datu subjektiem;
5.1.2. Datu subjektu kategorijas, to aptuvenais skaits, personas datu aizsardzības pārkāpumā skarto Datu subjektu personas datu kategorijas un to aptuvenais skaits;
5.1.3. Apstrādātāja veiktie pasākumi personas datu aizsardzības pārkāpuma novēršanai, apturēšanai un attiecīgajos gadījumos Apstrādātāja veiktie pasākumi personas datu aizsardzības pārkāpuma iespējamo nelabvēlīgo seku mazināšanai Datu subjektiem un Pārzinim.
5.2. Apstrādātājs Vienošanās 5.1. apakšpunktā noteiktajā gadījumā pastāvīgi sadarbojas ar Pārzini un ievēro Pārziņa instrukcijas, lai nodrošinātu Pārzinim iespēju veikt pilnīgu personas datu aizsardzības pārkāpuma izmeklēšanu un veikt citas nepieciešamās turpmākās darbības saistībā ar pārkāpuma, tostarp, bet ne tikai, radīto seku mazināšanu.
5.3. Visi paziņojumi, kas iesniedzami Pārzinim, ievērojot Vienošanās 5.1. apakšpunktu, adresējami Pārziņa datu aizsardzības speciālistam uz elektroniskā pasta adresi: datu.aizsardziba@lm.gov.lv.
6. Pušu atbildība
6.1. Apstrādātājs ir atbildīgs par tiešiem vai netiešiem zaudējumiem, kas radušies Regulas, Līguma un Vienošanās neievērošanas dēļ vai Apstrādātājam rīkojoties neatbilstīgi vai pretēji Pārziņa likumīgiem dokumentētiem norādījumiem. Apstrādātājs nodrošina Pārzinim kompensāciju par dokumentāri pierādāmām izmaksām, prasībām, zaudējumiem, kaitējumiem, saistībām un izdevumiem, tostarp jebkādiem uzraugošās iestādes piemērotiem naudas sodiem, kas izriet vai ir saistīti ar jebkādu Regulas un Vienošanās nosacījumu pierādāmu pārkāpumu, ko izdarījis Apstrādātājs, Apstrādātāja darbinieki, pārstāvji vai Apakšapstrādātāji.
6.2. Vienošanās 2.10. apakšpunktā minētajā gadījumā Apstrādātājs ir atbildīgs par apstrādes tiesiskumu un no tā izrietošajām sekām saskaņā ar Regulu.
6.3. Apstrādātājs par Datu subjektu prasījumu par materiāla vai nemateriāla kaitējuma, kas pilnībā vai daļēji nodarīts ar Līguma un Vienošanās izpildes ietvaros veicamo personas datu apstrādi, atlīdzību nekavējoties, bet ne vēlāk kā 2 (divu) darba dienu laikā no tā saņemšanas dienas paziņo Pārzinim. Apstrādātājs sniedz nepieciešamo atbalstu Pārzinim, un Puses izmanto visus tiesību aizsardzības līdzekļus šādu prasījumu vispusīgai izvērtēšanai, lai izvairītos no zaudējumu nodarīšanas Pusēm.
6.4. [bookmark: _Ref118808410][bookmark: _Ref118808420]Apstrādātājs, pamatojoties uz Pārziņa regresa prasību, sedz Pārzinim zaudējumus sakarā ar Datu subjektu prasījumu par kaitējuma, kas nodarīts ar apstrādi, atlīdzību, ja zaudējumi radušies saistībā ar Regulā konkrēti Apstrādātājam paredzēto pienākumu neizpildi vai Apstrādātāja rīcību, kas bijusi neatbilstīga vai pretēja Pārziņa likumīgiem dokumentiem, norādījumiem, vai nesavlaicīgu izpildi.
6.5. Pārzinis, pamatojoties uz Apstrādātāja regresa prasību, sedz Apstrādātājam zaudējumus sakarā ar Datu subjektu prasījumu par kaitējuma atlīdzību un Datu valsts inspekcijas piemērotā naudas soda izpildi, ja tie radušies saistībā ar Pārziņa rīcības neatbilstību Regulas prasībām.
7. Citi noteikumi
7.1. Puses vienojas, ka visi strīdi, kas izriet vai rodas saistībā ar Līgumu vai Vienošanos, to izpildi vai interpretāciju, tiek risināti Līgumā noteiktajā kārtībā, ievērojot Vienošanās 6.4. un 6.5. apakšpunktā noteikto kārtību attiecībā uz kaitējuma atlīdzību personas datu aizsardzības pārkāpuma rezultātā.
7.2. Vienošanās ir Līguma neatņemama sastāvdaļa. 
7.3. Vienošanās vai tās grozījumi stājas spēkā abu Pušu pilnvaroto pārstāvju parakstīšanas dienā.
7.4. Gadījumā, ja Līguma noteikumi ir pretrunā Vienošanās nosacījumiem, noteicošie ir Vienošanās noteikumi.
7.5. Ja kāds no Vienošanās noteikumiem tiek atzīts par spēkā neesošu vai spēku zaudējušu, pārējie Vienošanās noteikumi paliek spēkā. Vienošanās satur 1 (vienu) pielikumu, kas ir tās neatņemama sastāvdaļa.


	Pārzinis
	Apstrādātājs

	Labklājības ministrija
	[IZPILDĪTĀJA NOSAUKUMS]


	Reģistrācijas Nr. 90000022064
	[REĢISTRĀCIJAS Nr. vai PERSONAS KODS] 

	
/VĀRDS, UZVĀRDS*/
	
/VĀRDS, UZVĀRDS */



*ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU


Pielikums
Vienošanās par fizisko personu datu apstrādi

PERSONAS DATU APSTRĀDES PROCESA APRAKSTS
	Apstrādes nolūks
	Līgumā par Sociālās uzņēmējdarbības nedēļas pasākumiem 2026. gadā (turpmāk – Līgums) noteikto saistību izpildei.
Sabiedrības izpratnes par sociālās uzņēmējdarbības nozīmi veicināšana, organizējot 2026. gada Sociālās uzņēmējdarbības nedēļas pasākumus.

	Apstrādes raksturs
	Atbilstoši Līguma 1. pielikumā “Tehniskā specifikācija” (turpmāk – Tehniskā specifikācija) un 2. pielikumā “Izpildītāja tehniskais piedāvājums” noteiktajam.

	Personas datu veidi
	· Moderatora, lektora, paneļdiskusijas dalībnieka un sociālā uzņēmuma pārstāvja vārds, uzvārds, pārstāvētās institūcijas nosaukums, kontaktinformācija tiek apstrādāta moderatoru, lektoru, paneļdiskusijas dalībnieku un sociālo uzņēmumu pārstāvju kandidatūru sagatavošanai un iesniegšanai Pārzinim, attiecīgā Sociālās uzņēmējdarbības nedēļas pasākuma darba kārtības izstrādei un iesniegšanai Pārzinim, apraksta par katru lektoru sagatavošanai un iesniegšanai Pārzinim, lektoriem nepieciešamās informācijas sagatavošanai un nosūtīšanai, dalības attiecīgajā Sociālās uzņēmējdarbības nedēļas pasākumā administrēšanai.
· Zīmju valodas tulka vārds, uzvārds, kontaktinformācija un attēls tiek apstrādāts konferences, tiešsaistes meistarklases un jauniešu pasākuma tulkojuma zīmju valodā nodrošināšanai.
· Sociālā uzņēmuma pārstāvja attēls, balss un viņa runā esošie personas dati tiek apstrādāti interviju satura sagatavošanai un publiskošanai. 
· Videomateriālā par sociālo uzņēmumu esošie personas dati tiek apstrādāti reklāmas video izveidei un publiskošanai sociālajos tīklos.
· Personas vārds, uzvārds, pārstāvētās organizācijas nosaukums, e-pasta adrese tiek apstrādāta uz konferenci uzaicināmo kandidātu saraksta sagatavošanai un iesniegšanai Apstrādātājam turpmākai rīcībai, ielūgumu uz konferenci sagatavošanai un nosūtīšanai adresātiem, atgādinājumu par gaidāmo konferenci nosūtīšanai. 
· Reģistrēta konferences dalībnieka[footnoteRef:2] vārds, uzvārds, aizpildītas reģistrēšanās veidlapas iesniegšanas fakts un datums tiek apstrādāts informācijas sagatavošanai par reģistrēto konferences dalībnieku skaitu. [2:  Līguma izpratnē reģistrētais konferences dalībnieks ir persona, kas, atbildot Izpildītāja ielūgumam, apstiprinājis savu dalību konferencē.] 

Atsevišķos gadījumos no reģistrēšanās veidlapas tiek iegūti īpašu kategoriju personas dati – dalībnieka paustās speciālās vajadzības attiecībā uz diētu, konferences norises vietas vides un informācijas piekļūstamību vai konferences satura piekļūstamību.
Minētie dati ir nepieciešami konferences plānošanai un organizēšanai, lai noteiktu konferences dalībnieku skaitu, kuriem jānodrošina ēdināšanas pakalpojums, tajā skaitā dalībnieku paustajām speciālajām vajadzībām atbilstoša ēdienkarte, kā arī īstenotu piekļūstamības pasākumus dalībniekiem ar funkcionēšanas ierobežojumiem.
· Konferences klātienes dalībnieka vārds, uzvārds, pārstāvētā organizācija, e-pasta adrese, ierašanās uz konferenci fakts un datums tiek apstrādāts vārda kartes izgatavošanai un izsniegšanai, dalībnieka reģistrēšanai uz vietas konferences norises dienā, rīcības plāna īstenošanai gaisa telpas apdraudējuma gadījumā, konferences atsauksmju anketas nosūtīšanai un aizpildīto anketu rezultātu apkopošanai, konferences fotogrāfiju uzņemšanai un apstrādei.
· Pārstāvētais sociālais uzņēmums un e-pasta adrese tiek apstrādāta uz klātienes meistarklasi uzaicināmo kandidātu saraksta sagatavošanai un iesniegšanai Apstrādātājam turpmākai rīcībai, ielūgumu uz klātienes meistarklasi sagatavošanai un nosūtīšanai adresātiem, atgādinājumu par gaidāmo meistarklasi nosūtīšanai. 
· Reģistrēta klātienes meistarklases dalībnieka vārds, uzvārds, aizpildītas reģistrēšanās veidlapas iesniegšanas fakts un datums tiek apstrādāts informācijas sagatavošanai par reģistrēto meistarklases dalībnieku skaitu.
Atsevišķos gadījumos no aizpildītas reģistrēšanās veidlapas tiek iegūti īpašu kategoriju personas dati – dalībnieka paustās speciālās vajadzības attiecībā uz diētu, meistarklases norises vietas vides un informācijas piekļūstamību vai meistarklases satura piekļūstamību.
Minētie dati ir nepieciešami klātienes meistarklases plānošanai un organizēšanai, lai noteiktu dalībnieku skaitu, kuriem jānodrošina ēdināšanas pakalpojums, tajā skaitā dalībnieku paustajām speciālajām vajadzībām atbilstošs kafijas paužu piedāvājums, kā arī īstenotu piekļūstamības pasākumus dalībniekiem ar funkcionēšanas ierobežojumiem.
· Reģistrēta klātienes meistarklases dalībnieka vārds, uzvārds, pārstāvētais sociālais uzņēmums, e-pasta adrese, ierašanās uz meistarklasi fakts un datums tiek apstrādāts vārda kartes izgatavošanai un izsniegšanai, dalībnieku reģistrēšanai meistarklases norises telpā un dienā, rīcības plāna īstenošanai gaisa telpas apdraudējuma gadījumā, atsauksmju anketas nosūtīšanai un aizpildīto anketu rezultātu apkopošanai.
· Reģistrēta tiešsaistes meistarklases dalībnieka[footnoteRef:3] vārds, uzvārds, aizpildītas reģistrēšanās veidlapas iesniegšanas fakts un datums tiek apstrādāts atgādinājuma nosūtīšanai par gaidāmo meistarklases tiešraidi, atsauksmju anketas nosūtīšanai un aizpildīto anketu rezultātu apkopošanai. [3:  Līguma izpratnē reģistrētais tiešsaistes meistarklases dalībnieks ir persona, kas Pārziņa sociālajā tīkla Facebook kontā vai X.com/Lab_min kontā aizpildījusi reģistrēšanās veidlapu un nosūtījusi to, tādējādi apstiprinot savu dalību tiešsaistes meistarklasē. ] 

· Reģistrēta jauniešu pasākuma dalībnieka[footnoteRef:4] vārds, uzvārds, aizpildītas reģistrēšanās veidlapas iesniegšanas fakts un datums tiek apstrādāts atgādinājuma nosūtīšanai par gaidāmo pasākumu, atsauksmju anketas nosūtīšanai un aizpildīto anketu rezultātu apkopošanai. [4:  Līguma izpratnē reģistrētais pasākuma jauniešiem dalībnieks ir persona, kas Pārziņa sociālajā tīkla Facebook kontā vai X.com/Lab_min kontā aizpildījusi reģistrēšanās veidlapu un nosūtījusi to, tādējādi apstiprinot savu dalību pasākumā. ] 

· Lektora, paneļdiskusijas dalībnieka un moderatora attēls, balss, kā arī personas dati, kas ietverti viņu runās, prezentācijās un dažādos multivides materiālos (video, fotoattēlos, audio failos), tiek apstrādāti konferences un tiešsaistes meistarklases norises laikā – abu pasākumu pārraides nodrošināšanai un videoierakstu sagatavošanai.
· Moderatora un sociālā uzņēmuma pārstāvja attēls, balss, kā arī personas dati, kas ietverti viņu runās, prezentācijās un dažādos multivides materiālos (video, fotoattēlos, audiofailos), tiek apstrādāti jauniešu pasākuma pārraides nodrošināšanai un videoieraksta sagatavošanai. 
· Balvas ieguvēja vārds, uzvārds, tālruņa numurs, e-pasta adrese, informācija par izvēlēto pakalpojumu, kā arī dzīvesvietas adrese (ja attiecināms) tiek apstrādāta personas identifikācijai, saziņai par balvas saņemšanu un, ja viktorīnas dalībnieks ir nepilngadīgs, vecāku vai aizbildņa piekrišanas sagatavošanai personas datu apstrādei. 
· Meistarklases un konferences klātienes dalībnieka ar funkcionēšanas ierobežojumiem vizuālais izskats, vārds un tālruņa numurs (ja nepieciešams) tiek apstrādāts rīcības plāna īstenošanai gaisa telpas apdraudējuma gadījumā.

	Datu subjektu kategorijas
	· Moderatori, lektori, paneļdiskusijas dalībnieki, sociālo uzņēmumu pārstāvji – Sociālās uzņēmējdarbības nedēļas pasākumu īstenošanai.
· Zīmju valodas tulki – konferences, tiešsaistes meistarklases un jauniešu pasākuma tulkošanai zīmju valodā.
· Konferences klātienes dalībnieki un klātienes meistarklases dalībnieki, tajā skaitā dalībnieki ar funkcionēšanas ierobežojumiem, – dalībai klātienes pasākumos.
· Tiešsaistes meistarklases dalībnieki un jauniešu pasākuma dalībnieki – dalībai tiešsaistes pasākumos.

	Apstrādes darbības
	Atbilstoši Tehniskās specifikācijas 1.8. punktam, 1.9.1. apakšpunktam, 1.10. punktam, 1.12.2. un 1.12.3. apakšpunktam, 2.7. un 2.8., punktam, 2.10.1.1., 2.12.2. un 2.12.3. apakšpunktam, 3.7. punktam, 3.8.1. apakšpunktam, 3.9. punktam, 3.11.2. un 3.11.3. apakšpunktam, 4.2. un 4.4. punktam, 4.7.1. un 4.7.4. apakšpunktam, 4.8. un 4.10. punktam.

	Datu glabāšanas laikposms
	· Reģistrācijas veidlapas, pasākumu video, sociālo uzņēmumu reklāmas video, vārda kartes, ielūgumi, atgādinājumi par dalību pasākumos, fotogrāfijas – līdz Pakalpojuma nodošanas un pieņemšanas akta abpusējas parakstīšanas dienai.
· Līdz Pārziņa norādījuma saņemšanas dienai par personas datu dzēšanu.
· Līdz Pārziņa norādījuma saņemšanas dienai par personas datu dzēšanu, apmierinot Datu subjekta pieprasījumu par personas datu dzēšanu.
· Līdz Līgumā noteikto saistību izpildei.

